本省人係指河洛人（75%）同客家人（15%），泛指1949年前遷臺嘅大陸移民。外省人係指1949年跟國民政府遷臺嘅新移民。雖然每逢選舉，群眾問題經常畀政客操控，但由於混居同通婚，除咗喺眷村，兩者已唔容易分辨。客家人主要分布喺北部桃園、新竹山區、苗栗；南部高雄、屏東；以及東部花蓮、臺東等地，河洛人就周圍都有。臺灣亦有啲東南亞人口，有外勞、過埠新娘；由佢哋生嘅仔女，隱約形成一個新族群。